Lav et referat af nedenstående tekst:

Tekst:
Omkring klokken 16 torsdag eftermiddag måtte Nordjyllands Beredskab i Thisted rykke ud til en ældre mand, der var faldet ned på et tag i Østerild. Manden var i gang med nedbrydning af en et gammelt pakhus på Østerild Byvej, da han faldt ned. Han landede på et fladt tag, som var etageadskillelse i den bygning, han var i gang med at rive ned, og brækkede anklen. Taget, som manden landede på, var omkring tre meter højt, så Nordjyllands Beredskab i Thisted måtte tilkaldes med en stigevogn. - Vi fik manden anbragt på en båre, som vi kunne løfte ned fra taget, siger Lars Enevoldsen, der er indsatsleder ved Nordjyllands Beredskab i Thisted. Den ældre mand blev efterfølgende kørt på sygehuset.

Referat:
Torsdag eftermiddag faldt en ældre mand ned på et tag, da han var i gang med at rive et gammelt pakhus ned.